open-index/open-wikipedia-markdown huggingface dataset:
Tedef

**Tedef** (arabisk تادف, **Tadif**), òg kalla **Tedef al-Yahud** (Tedef av jødane), er ein by kring 30 km aust for Aleppo i Syria. Helgenskrinet til den hebraiske profeten Esra (ca. 400 fvt.) ligg i byen og han var ein populær sommarferiestad for jødar frå Aleppo.

## Historie
Landsbyen vart bysett på 1800-talet av arabarar frå Aneyzeh-folket. Seint i 1800-åra vart landsbyen stadig angripe av nomadiske arabarar som ønskte å stjele sau og kveg frå dei kringliggande slettene. Menneskeliv gjekk tapt då landsbybuarane klarte å samle 400 væpna menn for å forsvare flokkane sine. På denne tida levde kring 20 jødiske familiar i landsbyen, som vart skildra som «ein jødisk by». Før sjabu‘ót-høgtida, drog jødar frå Aleppo på ei årleg pilegrimsreise til landsbyen.

I 1931 var det 15 jødiske familiar som budde i byen.

## Tilknyting til Esra
I følgje ei lokal segn stoppa Esra (ca. 400 fvt.) i byen på veg frå Babylon til Jerusalem og bygde synagoga som framleis står i dag. I 1899 oppdaga Max Freiherr von Oppenheim hebraiske inskripsjonar frå 1300-talet ved synagoga. Det ligg ei kjelde nær byen kalla *Ein el-Uzir*, der det vert sagt at Esra ofte dukka seg sjølv under medan han oppheldt seg her. Ei grav som er tilskriven Ezra ligg i byen og har vore intakt i hundrevis av år. På ei pilegrimsreise til Jerusalem i 1414 skal Issac Elfarra frå Malaga ha blitt fortalt:
20 km frå [Aleppo] ligg grava til Esra. Det skreiv Esra ned Toraen. Denne landsbyen heiter Taduf og har ei syngoge. Dei seier òg at kvar kveld året rundt stig ei sky frå grava til Esra og forsvinn aldri.
Det finst òg ei anna grav tilskriven Esra nær Basra i Irak.

## Kjelder

**Denne artikkelen bygger på «[[:en:Tedef|Tedef]]» frå ,  den 10. april 2014.* 
*** oppgav desse kjeldene:*
Khanasir

**Khanasir** (arabisk خناصر, *Khanāṣir*) er ein landsby i as-Safira-distriktet i Syria. Han er ein av 24 landsbyar som ligg i Khanasirdalen, med totalt 11&nbsp;000 innbyggjarar.

Landsbyen ligg der landsbyen **Anasartha** låg i antikken, omgjeven av festningsvollar vest i Syria. Malalas skriv at det var ein *kastron* (befesta ås-busetnad) som fekk status som ein *[[polis]]* av den bysantinske keisaren Justinianus I av Austromarriket. Ein *[[qanat]]* datert attende til bysantinsk tid tente som vasskjelde for landsbyen var i drift til godt ut på 1900-talet. I følgje Robert L. France er restane av Anasartha frå austromartida «synlege i gata, i nybygde murar, og inne i bustadhus,» i Khanasir i dag.

## Historie
Anasartha og landsbyane kring opplevde ein velstandsperiode mellom slutten av 300-talet og tidleg på 500-talet, der størsteparten av husa og kyrkjene som ein har funne i denne regionen er datert attende til denne tida. Kyrkja i sjølve Anasartha er datert til 426 evt. 
Det er funne mange steininskripsjonar, eller epigrafar, i Anasartha . Til dømes finst det ein inskripsjon datert til 425 evt. som markerer gravstaden til dronning Mavia, leiaren for Tanukh-forbundet som gjorde opprør mot romarane seint på 300-talet. Her finst òg inskripsjonar daterte til seint på 500- og tidleg på 600-talet.

Biskopen av Anasartha bygde ein «tilfluktstad» i nabolandsbyen Buz al-Khanzir i 506-507 evt.

Sjølv om *qanaten* ikkje lenger gav vatn til landsbyen då det vart bygd ein pumpebrønn i området vest for Khanasirdalen i 1975, vart den 12&nbsp;km lange strukturen skildra av Hamidé i 1959 då han gav 8 liter vatn i sekundet, og vatna eit område på 15 hektar.

## Klima
Landsbyen ligg i eit tørt område som får mest nedbør mellom oktober og mai med ein årsnormalnedbør på 210&nbsp;mm. Dette varierer derimot mykje frå år til år, og halvparten av åra mellom 1929 og 2004 fekk meir enn 200&nbsp;mm og ein fjerdedel av åra kom det meir enn 250&nbsp;mm.

Juli og august er dei varmaste månadane med ein dagleg gjennomsnittleg maksimumstemperatur på 37&nbsp;°C. Den lågaste daglege minimumstemperaturen er 2,3&nbsp;°C i januar. Ein kan få nattefrost i november og desember.

## Økonomi
Som med resten av landsbyane i Khanasirdalen, er hovudnæringa i området jordbruk og beitedrift.

## Kjelder

**Denne artikkelen bygger på «[[:en:Khanasir|Khanasir]]» frå ,  den 10. april 2014.* 
*** oppgav desse kjeldene:*
*
*
*France, Robert L (2007). *Handbook of Regenerative Landscape Design*. CRC Press. ISBN 0-8493-9188-1, ISBN 978-0-8493-9188-0.
*Greatrex, Geoffrey and Samuel N. C. Lieu (2002). *The Roman Eastern Frontier and the Persian Wars*. Routledge. ISBN 0-415-14687-9, ISBN 978-0-415-14687-6.
*Kennedy, Hugh (2006). *The Byzantic and Early Islamic Near East*. Ashgate Publishing, Ltd. ISBN 0-7546-5909-7, ISBN 978-0-7546-5909-9.
*
Al-Bab-distriktet

**Al-Bab** (arabisk الباب, *al-Bāb*) er eit distrikt (mantiqah) i Syria som administrativt høyrer til Aleppo guvernement. I folketeljinga i 2004 hadde det eit folketal på 201&nbsp;589. Det administrative senteret er byen al-Bab.

## Inndelingar
Distriktet al-Bab er delt inn i fire underdistrikt eller Nāḥiyas (folketala er frå folketeljinga i 2004):
*Al-Bab nahiyah (ناحية الباب): folketal 112&nbsp;219.
*Tedef nahiyah (ناحية تادف): folketal 41&nbsp;951.
*Al-Rayi nahiyah (ناحية الراعي): folketal 15&nbsp;378.
*Arima nahiyah (ناحية عريمة): folketal 32&nbsp;041.

## Kjelder

**Denne artikkelen bygger på «[[:en:Al-Bab District|Al-Bab District]]» frå ,  den 10. april 2014.* 
*** oppgav desse kjeldene:*
Manbij-distriktet

**Manbij** (arabisk منبج, *Manbiǧ*) er eit distrikt (mantiqah) i Syria som administrativt høyrer til Aleppo guvernement. I folketeljinga i 2004 hadde det eit folketal på 408&nbsp;143. Det administrative senteret er byen Manbij.

## Inndelingar
Distriktet Manbij er delt inn i 5 underdistrikt eller Nāḥiyas (folketala er frå folketeljinga i 2004):
*Manbij nahiyah (ناحية منبج): folketal 202&nbsp;976.
*Abu Qilqil nahiyah (ناحية أبو قلقل): folketal 47&nbsp;109.
*Al-Khafsah nahiyah (ناحية خفسة): folketal 92&nbsp;368.
*Maskanah nahiyah (ناحية مسكنة): folketal 64&nbsp;829.
*Abu Kahf nahiyah (ناحية  أبو كهف) (var ein del av Manbij nahiyah fram til 2009).

## Kjelder

**Denne artikkelen bygger på «[[:en:Manbij District|Manbij District]]» frå ,  den 10. april 2014.* 
*** oppgav desse kjeldene:*
Maskanah

**Maskanah** (arabisk مسكنة; òg skrive **Meskene**) er ein by nord i Syria i Manbij-distriktet i Aleppo guvernement. Byen ligg 100&nbsp;km søraust for Aleppo ved Assadsjøen og Eufrat. Av stader i nærleiken finn ein Dayr Hafir, Humaymah Kabirah og Tell Ayoub i nordvest og al-Thawra i søraust. I følgje Syrisk statistisk sentralbyrå (CBS), hadde Maskanah eit folketal på 15&nbsp;477 i 2004.

## Historie
Bronsealderbyen Emar ligg nokre få kilometer nord for dagens by. Maskenah vart først nemnt av Stefanos av Byzantium i samband med felttoget til Septimius Severus mot Partia.

Etter den muslimske erobringa av Syria kom byen i skuggen av den nærliggande Balis. Regionen var underlagt herskarane i Aleppo fram til 1100-talet då atabegane i Mosul fekk meir kontroll. Området vart øydelagd under mongolinvasjonane på 1200- og 1300-talet. I 1210, under Ajjubide-dynastiet , vart al-Adil-minareten bygd. Mursteinsstårnet vart bygd i ein enkel, persisk arkitekturstil. Det vart bygd opp att under Hafez al-Assad sitt styre (1970-2000) og er eit av dei siste historiske byggverka att i byen.

Under osmansk tid var området hovudsadkleg busett av nomadiske folk. I 1838 vart Maskanah klassifisert som ein ruinlandsby  («*[[khirba]]*») av den bibelske forskaren Eli Smith. Jordbrukslandskapet i Aleppo vilajet, inkludert Maskanah, vart konfiskert i 1876 av sultan Abdulhamid II som hans eige personlege eigedom. Landområdet vart seinare gjeve til staten som offentleg eigedom. I 1915 vart byen vitja av orientalisten Alois Musil og han nemner ei brakke, ein stor *[[karavanserai|khan]]* og ein telegrafteneste.

Under det franske mandatet, var byen senter for ein *[[qadaa]]* og tente som eit senter for mjølkeproduksjon og kveghandel. I 1945 hadde landsbyen 430 innbyggjarar.

## Geografi
Byen ligg på venstrebreidda av Eufrat i eit område der elva svingar austover på grunn av eit platå i nærleiken. Avstanden mellom byen og elva har variert med tida på grunn av endringar i elveleiet. Maskanah ligg på grensa mellom Den syriske ørkenen i sør og den frodige Manbijsletta i nord.

## Kjelder


**Denne artikkelen bygger på «[[:en:Maskanah|Maskanah]]» frå ,  den 10. april 2014.* 
*** oppgav desse kjeldene: *
*
Jarabulus-distriktet

**Jarabulus** (arabisk جرابلس, *Ğarābulus*) er eit distrikt (mantiqah) i Syria som administrativt høyrer til Aleppo guvernement. I folketeljinga i 2004 hadde det eit folketal på 58&nbsp;889. Det administrative senteret er byen Jarabulus. Etnisk sett består distrikt av tyrkarar, arabarar og kurdarar. 
Byen Jarabulus hadde ein armensk minoritet fram til tidleg i 1970-åra då dei fleste flytta til Aleppo.

Eufrat går inn i Syria ved Jarabulus.

## Inndelingar
Distriktet Jarabulus er delt inn i to underdistrikt eller Nāḥiyas (folketala er frå folketeljinga i 2004):
*Jarabulus nahiyah (ناحية جرابلس): folketal 41&nbsp;575.
*Ghandoura nahiyah (ناحية غندورة): folketal 17&nbsp;314.

## Kjelder

**Denne artikkelen bygger på «[[:en:Jarabulus District|Jarabulus District]]» frå ,  den 10. april 2014.* 
*** oppgav desse kjeldene:*
Jarabulus

**Jarabulus** (arabisk جرابلس, *Jarābulus*; nordsyrisk-arabisk *Jrāblos*) er ein by i Syria som administrativt høyrer til Aleppo guvernement. Jarabulus, òg kalla Jerablus, ligg 367 moh. og ligg på vestbreidda av Eufrat. I følgje Syrisk statistisk sentralbyrå (CBS) hadde hadde han eit folketal på 11&nbsp;570 i 2004. Han ligg like nord for Assadsjøen og like sør for den syrisk-tyrkiske grensa.

Det originale namnet på 1700-talet fvt. ser ut til å ha vore «Djerabis», seinare omtalt «Djeraboolos» eller «Djerablus», truleg frå Hierapolis (som er dagens Manbij i sørvest). Det finst funn frå bronse- og jernalderen like nord for Jarabulus (delvis i Tyrkia) på ein stad som vart kalla «Karkemish». I gresk og romersk tid var namnet på den antikke byen «Europos» (Εὐρωπός), som mest truleg var opphavet til den moderne forma av namnet Jerabis.

Den 20. juli 2012 tok den syriske opposisjonen over byen i lag med grenseposten mot Tyrkia.

Den 18. januar 2014 fekk Den islamske staten Irak (ISIS) kontroll over byen. To dag seinare kutta dei vassforsyninga til den kurdisk-kontrollerte byen Kobane.

## Kjelder


**Denne artikkelen bygger på «[[:en:Jarabulus|Jarabulus]]» frå ,  den 10. april 2014.* 
*** oppgav desse kjeldene:*
*Barrington Atlas of the Greek and Roman World
Ayn Al-Arab-distriktet

**`Ayn al-`Arab** (arabisk عين العرب, kurdisk *Kobani*) er eit distrikt (mantiqah) i Syria som administrativt høyrer til Aleppo guvernement. I folketeljinga i 2004 hadde det eit folketal på 192&nbsp;513. Det administrative senteret er byen Ayn al-Arab.

## Inndelingar
Distriktet Ayn al-Arab er delt inn i fire underdistrikt eller Nāḥiyas (folketala er frå folketeljinga i 2004):
*Ayn al-Arab nahiyah (ناحية عين العرب): folketal 81&nbsp;424.
*Shuyukh Tahtani nahiyah (ناحية شيوخ تحتاني): folketal 43&nbsp;861.
*Sarrin nahiyah (ناحية صرّين): folketal 69&nbsp;931.
*Al-Jalabiyah nahiyah (ناحية الجلبية) (var ein del av Sarrin nahiyah fram til 2009).

## Kjelder

**Denne artikkelen bygger på «[[:en:Ayn al-Arab District|Ayn al-Arab District]]» frå ,  den 10. april 2014.* 
*** oppgav desse kjeldene:*
Ayn al-Arab

**Ayn al-Arab** (arabisk عين العرب, *‘Ayn al-‘Arab*, òg kalla *Kobane* på kurdisk) er ein by nord i Syria i Aleppo guvernement. I følgje Syrisk statistisk sentralbyrå (CBS), hadde Ayn al-Arab eit folketal på 44&nbsp;821 i 2004.

Folkevernseiningane (YPG) erobra Ayn al-Arab den 19. juli 2012. Sidan juli 2012 har Ayn al-Arab vore under kurdisk kontroll, medan YPG og kurdisk politikarar ventar på sjølvstende for området, rekna dei det som ein del av Syrisk Kurdistan.

## Kjelder

**Denne artikkelen bygger på «[[:en:Ayn al-Arab|Ayn al-Arab]]» frå ,  den 10. april 2014.* 
*** oppgav desse kjeldene:*
Shuyukh Tahtani

**Shayukh Tahtani** (arabisk شيوخ تحتاني, òg skrive **Shuyukh Tahtani**) er ein by nord i Syria i Ayn al-Arab-distriktet i Aleppo guvernement. Han ligg nordaust for Aleppo ved austbreidda av Eufrat. Av stader i nærleiken finn ein Shayukh al-Fawqani i nord og Ayn al-Arab i nordaust. I følgje Syrisk statistisk sentralbyrå (CBS), hadde Shayukh Tahtani eit folketal på 4&nbsp;338 i 2004.

## Kjelder

**Denne artikkelen bygger på «[[:en:Shuyukh Tahtani|Shuyukh Tahtani]]» frå ,  den 10. april 2014.* 
*** oppgav desse kjeldene:*
Sarrin

**Sarrin** (arabisk صرين, òg skrive **Serrin** eller **Sareen**) er ein by nord i Syria i Aleppo guvernement, nordaust for Aleppo. Han ligg like aust for Eufrat, srø for Ayn al-Arab og aust for Manbij. I følgje Syrisk statistisk sentralbyrå (CBS), hadde Sarrin eit folketal på 6&nbsp;140 i 2004. 

## Kjelder

**Denne artikkelen bygger på «[[:en:Sarrin|Sarrin]]» frå ,  den 10. april 2014.* 
*** oppgav desse kjeldene:*
Atarib

**Atarib** (arabisk أتارب) er ein by i Syria i Aleppo guvernement, 25 kilometer vest for Aleppo, kring 20 km frå grensa til Tyrkia. Han er det administrative senteret i Atarib-distriktet. I folketeljing 2004 hadde byen Atarib eit folketal på 10&nbsp;657. Atarib er eit handels- og jordbrukssenter i guvernementet og samfunnet er karakterisert av eit landleg liv. Det ligg eit arkeologisk funn på ein åstopp i sentrum av byen. 

## Kjelder

**Denne artikkelen bygger på «[[:en:Atarib|Atarib]]» frå ,  den 11. april 2014.* 
*** oppgav desse kjeldene:*
Atarib-distriktet

**Atarib** (arabisk الأتارب, *al-Atārib*) er eit distrikt (mantiqah) i Syria som administrativt høyrer til Aleppo guvernement. Det administrative senteret er byen Atarib. Folketalet var 76&nbsp;962 i følgje folketeljinga i 2004.

Fram til desember 2008 var Atarib eit underdistrikt i Jabal Simeon-distriktet.

## Inndelingar
Distriktet Atarib er delt inn i tre underdistrikt eller Nāḥiyaer:
*Atarib nahiyah (ناحية الأتارب).
*Ibbin Samaan nahiyah (ناحية أبين سمعان).
*Urum al-Kubrah nahiyah (ناحية أورم الكبرى).

## Kjelder

**Denne artikkelen bygger på «[[:en:Atarib District|Atarib District]]» frå ,  den 10. april 2014.* 
*** oppgav desse kjeldene:*
Johannes Christian Piene

**Johannes Christian Piene** () var ein norsk industrileiar, kjøpmann og politikar frå Trondheim. Han var ein av dei fremste industribyggjarane i Trøndelag på 1800-talet, og var involvert i mellom anna mylnebruk, Trondhjems Mekaniske Værksted og Ranheim Cellulosefabrik. Piene var både lokalpolitikar og stortingsmann for Høgre. 

## Bakgrunn og yrkeskarriere
Piene var son til ein kjøpmann og fabrikkeigar i Trondheim. Biskop Peder Bugge var morfaren hans. Sjølv tok han handelsutdanning i inn- og utland, og vart så medeigar i faren sin bandfabrikk, ei verksemd som i hovudsak produserte band, lisser og snorer for eksport til Sverige. Fabrikken var lenge det einaste tekstilfirmaet i Trondheim. Firmaet vart lagt ned i 1906, etter at lønnsemda forsvann då mellomrikslova vart oppheva.

Piene grunnla grossistfirmaet I.C. Piene & Søn i 1866, og tok borgarskap året etter. I 1866 kjøpte han mylna på Ila i Trondheim, og i 1878 grunnla han Hammerstrand Mølle i Buvika. Piene sørga for teknisk modernisering i verksemda, og var mellom dei første som selde finmala og sammala mjøl i landet. Han dreiv også omfattande import av korn og ulike  formalingsprodukt. Piene sitt firma vart snart leiande innan mjølhandelen nordafjells.

Han var styremedlem i Trondhjems Mekaniske Værksted 1885–1903, ein del av tida også styreformann. Medan han var formann vart anlegget mykje skadd i ein brann, han greip då sjansen og fekk flytta verksemda frå Bakklandet til det langt gunstigare utløpet av Nidelva. Piene var også styreformann og største aksjonær i Ranheim Cellulosefabrik, styremedlem i Den Nordenfjeldske Kreditbank og frå 1891 ordførar i Trondhjems Sparebank sitt forstandarskap.

## Politikk
I 1883 var Piene med på å grunnlegge Grundlovsforeningen i Trondhjem, ein forløpar for landspartiet Høgre. Han var ein leiarfigur i det lokale Høgre-miljøet og representerte partiet i Trondheim bystyre og formannskap, og var vald inn på Stortinget frå Trondhjem og Levanger 1892–94. Piene var tilsynsmann ved bygginga av Meråkerbanen 1894–1905, medlem av den kongelege tollkommisjonen 1879-80 og medlem av børskommisjonen 1882-98.

Piene vart utnemnd til riddar av 1. klasse av St. Olavs Orden i 1891, og var æresmedlem av Trondhjems Handelstands Forening.

## Kjelder

*Lindstøl, Tallak: *Stortinget og Statsraadet 1814-1914*. Kristiania, 1914
**Denne artikkelen bygger på «[[:nb:Johannes Christian Piene|Johannes Christian Piene]]» frå ,  den 11. april 2014.*
Karl Amundsen

**Karl Amundsen** () var ein norsk snikkar og forretningsførar frå Brandval i Hedmark, og politikar for høvesvis Arbeidarpartiet og kommunistpartiet (NKP).

Amundsen var fødd og oppvaksen på ein husmannsplass under garden Sjøndem i Brandval. Han gjekk i lære og vart bygningssnikkar i Kristiania, og budde så ei tid etter 1900 i Romedal der kona hans var frå. I 1904 busette han seg på Løten og arbeidde som bygningsmann til 1911, då han fekk arbeid som forretningsførar for sjukekassa i Løten og elles var «riksforsikringenes tilsynsmand».

Etter å ha vore med i styret i Hedmark Arbeidarparti i seks år, var han amtsformann i same frå 1912. Same året vart han vald til å representere einmannskrinsen Søndre Hedemarken på Stortinget. Vald inn for Arbeidarpartiet hadde han i 1913-15 sete i tollkomiteen. Ved stortingsvalet 1915 fekk han i andre valomgang 4&nbsp;379 røyster, men tapte for Karl Wefring frå Frisinna Venstre som oppnådde 4&nbsp;886 røyster. Både i 1921 og 1924 stilte Amundsen som kandidat ved stortingsval, i 1924 for det nyskipa Norges Kommunistiske Parti, begge gongane utan å nå opp.

Amundsen var kjend for å ha funne på avisnamnet Demokraten.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Gulow Andorsen

**Gulow Andorsen** () var ein norsk skipper og forretningsmann frå Mandal, samt stortingsmann for Kristiansand i 1836.

Andorsen var son til ein skipper, og vart sjølv skipper i ung alder. Deretter arbeidde han på kontoret til handelsforretninga G.F. Reinhardt i Kristiansand, der han i 1822 vart kompanjong i firmaet; Reinhardt & Co. I 1836 gjekk han ut av firmaet og etablerte si eiga forretning i Mandal, samstundes fekk han styringa over handelshuset Wattne & Co.

I si tid i Kristiansand var han borgarrepresentant og forlikskommissær, medan han i Mandal vart den fyrste ordføraren i byen. Andorsen representerte Kristiansand på Stortinget 1836, medlem av tollkomiteen. Han vart friteken for å møte ved det overordentlege storting 1836-37, grunna forretningar.

Han døydde i fødebyen Mandal, 76 år gammal.

## Kjelder
* Lindstøl, Tallak:*Stortinget og Statsraadet 1814-1914*. Kristiania, 1914
*
Nicolai Andresen

**Nicolai Andresen** () var ein danskfødd kjøpmann og politikar, busett i Christiania frå 1801.

Andresen var frå Tønder i Sønderjylland, son til ein skreddarmeister. Sjølv var han i ein del år tilsett hos ein kjøpmann i Flensburg. I 1801 kom han til Christiania og vart kompanjong hos kjøpmann G.F. Hagemann. Frå 1809 til 1845 dreiv Andresen eigenhendig ei grossist- og bankforretning i den norsk hovudstaden. Bankverksemda hans var elles grunnlaget for den seinare etablerte Andresens Bank.

Gjennom fleire tiår sat Andresen i fleire utval og kommisjonar som stelte med bank- og finanssaker. Han møtte på Stortinget 1818 som varamann for Paul Thrane, og var i 1824 fyrsterepresentant for Christiania på tinget. I 1818 var han medlem av ti komitear, mellom andre i budsjettkomiteen, om handelsflagget og om vekslar/vekselrenter. Andresen var medlem av det fyrste bystyret i hovudstaden og var bystyremedlem 1837-43.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*Norsk biografisk leksikon
*
Johan Arndt

**Johan Arndt** () var ein norsk apotekar og Høgre-politikar frå Skien.

Han var fødd i Skien, der faren Hans Carl Hansen var brukseigar. Sjølv utdanna han seg til farmasøyt i 1900 og dreiv apotek i Risør frå 1902. Frå 1907 var han med i bystyret i Risør. Stortingsperiodane 1910-12 og 1913–1915 var han varamann til Stortinget for einmannskrinsen Østerrisør, vald på Høgres program. Frå 7. juni 1913 møtte han ut sesjonen for representanten Arnt Ulstrup.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Urum al-Kubrah

**Urum al-Kubrah** (arabisk أورم الكبرى, òg skrive **Urem al-Kubra**) er ein by nord i Syria i Atarib-distriktet i Aleppo guvernement, som ligg sørvest for Aleppo. Av stader i nærleiken finn ein Atarib i vest, Awayjil i nord, Kafr Naha i aust, al-Radwan i sør og Urum al-Sughra i sørvest. I følgje Syrisk statistisk sentralbyrå (CBS), hadde Urum al-Kubra eit folketal på 5&nbsp;391 i 2004.

## Kjelder

**Denne artikkelen bygger på «[[:en:Urum al-Kubrah|Urum al-Kubrah]]» frå ,  den 11. april 2014.* 
*** oppgav desse kjeldene:*
Magne Kleiveland

**Magne Pederson Kleiveland** () òg kjend som **Einlidskaren** var ein norsk spelemann frå Osterøy. Han var læregut til Nils Rekve og læremeister for mellom anna Johannes Vollertson Vevle, læremeisteren til Nils Brakvatn. Einlidskaren var òg ein av dei som lærde Ole Bull om folkemusikken.

Kallenamnet Einlidskaren kjem frå at han budde på husmannsplassen Einlidskaret på Kleiveland på Osterøy. 

Magne Kleiveland kunne mange slåttar, men få av desse er kjende i dag. Jon Jelmert har gissa på at spelet hans Einlidskaren var for spesielt og vanskeleg til at læregutane fatta alt, sjølv om dei var dugande spelemenn, dei òg.

## Bakgrunnsstoff
*http://www.osdl.no/historie?start=1 
*http://www.osteroy-sogelag.org/mediawiki/index.php?title=Magne_P._Kleiveland
Harald Oredam

**Harald Oredam** () er ein norsk kunstmålar og bilethoggar, fødd på Andøya. Han er namngjeten mellom anna for den abstrakte skulpturen *Jordmusikk* frå 1978, som var vinnarutkastet i ein konkurranse, og står plassert på Johan Svendsens plass framfor hovudinngangen til Oslo Konserthus i Oslo. Oredam deburterte som kunstmålar og grafikar i 1970, men det er som bilethoggar (skulptør) at han har vorte namngjeten.

## Kjelder
* Om Harald Oredam på snl.no    
*
Dayr Hafir-distriktet

**Dayr Hafir-distriktet** (arabisk منطقة دير حافر, *manṭiqat Dayr Ḥāfir*) er eit distrikt (mantiqa) i Syria som administrativt høyrer til Aleppo guvernement. Regionssenteret er byen Dayr Ḥāfir. Distriktet hadde 91&nbsp;124 innbyggjarar i folketeljinga 2004.

Fram til desember 2008 var distriktet ein del i Bāb-distriktet.

## Inndelingar
Distriktet Dayr Hafir er delt inn i tre Nāḥiyas (folketala er frå folketeljinga i 2004):
*Dayr Hafir nahiyah (ناحية دير حافر): folketal 33&nbsp;592.
*Rasm Harmil al-Imam nahiyah (ناحية رسم حرمل الإمام): folketal 30&nbsp;029.
*Kuwayris Sharqi nahiyah (ناحية كويرس شرقي): folketal 26&nbsp;729.

## Kjelder

**Denne artikkelen bygger på «[[:en:Dayr Hafir District|Dayr Hafir District]]» frå ,  den 11. april 2014.* 
*** oppgav desse kjeldene:*
Dayr Hafir

**Dayr Hafir** (arabisk دير حافر, *Dayr Ḥāfir*) er ein by i Syria i Aleppo guvernement, 50 kilometer aust for Aleppo ved motorvegen mellom Aleppo og Raqqah, 15 kilometer nord for Sabkhat al-Jabbul. Han er regionssenter i Dayr Hafir-distriktet. I folketeljinga 2004 hadde byen Dayr Hafir eit folketal på 18&nbsp;948. Det er gjort fleire arkeologiske funn i byen som er datert heilt attende til 8000-talet fvt. 

Dayr Hafir er framleis stort sett ein landleg busetnad. 

## Kjelder

**Denne artikkelen bygger på «[[:en:Dayr Hafir|Dayr Hafir]]» frå ,  den 11. april 2014.* 
*** oppgav desse kjeldene:*
Rasm Harmil al-Imam

**Rasm al-Harmil al-Imam** (arabisk رسم الحرمل الإمام) er ein by nord i Syria i Dayr Hafir-distriktet i Aleppo guvernement. Han ligg 50 kilometer aust for Aleppo. Av stader i nærleiken finn ein Rasm al-Krum i sørvest, Dayr Hafir i sør og Rasm Kabar i søraust.

## Økonomi
Hovudnæringa i byen er basert på jordbruk, handel og tenester. 

## Utdanning
Byen har to grunnskular, ein ungdomsskule og ein vidaregåande skule. 

## Helse
Byen har eit legekontor, i tillegg til nokre private klinikkar. 

## Kjelder

**Denne artikkelen bygger på «[[:en:Rasm Harmil al-Imam|Rasm Harmil al-Imam]]» frå ,  den 11. april 2014.* 
*** oppgav desse kjeldene:*
Al-Sanamayn-distriktet

**Al-Sanamayn-distriktet** (arabisk **منطقة الصنمين**) er eit distrikt (mantiqah) i Syria som administrativt høyrer til Daraa guvernement. I folketeljinga i 2004 hadde det eit folketal på 167&nbsp;993. Det administrative senteret er byen Al-Sanamayn.

## Inndelingar
Distriktet Al-Sanamayn  er delt inn i tre underdistrikt eller Nāḥiyas (folketala er frå folketeljinga i 2004):
*Al-Sanamayn nahiyah (ناحية الصنمين): folketal 113&nbsp;316.
*Al-Masmiyah nahiyah (ناحية المسمية): folketal 8&nbsp;773.
*Ghabaghib nahiyah (ناحية غباغب): folketal 45&nbsp;793.

## Kjelder

**Denne artikkelen bygger på «[[:en:Al-Sanamayn District|Al-Sanamayn District]]» frå ,  den 11. april 2014.* 
*** oppgav desse kjeldene:*
Not Alone

**Not Alone** (engelsk for *Ikkje aleine*) er ein song av Aram MP3 som kom ut 14. mars 2014. Songen er skriven av Garik Papoyan og Aram Sargsyan.

## Eurovision
### Eurovision Song Contest 2014

31. desember 2013 valde Hayastani Hanrayin herrustaynkerut’yun Aram MP3 til å representere Armenia i Eurovision Song Contest 2014 i København i Danmark med «Not Alone».

Fleire store tippeselskap, inkludert Bwin og Sky Bet, spådde at songen ville vinne Eurovision Song Contest 2014.

## Fotnotar

## Kjelder
*
Johan Samuelsen

**Johan Samuelsen** () var ein norsk skomakar, fagforeinigsleiar og politikar for Det norske Arbeidarparti og Norges Socialdemokratiske Arbeiderparti.

## Liv og virke
Samuelsen var fødd og oppvoksen på garden Mula i dåverande Naustdal, i dag i Førde, som far hans åtte og dreiv. 15 år gammal reiste han til Bergen og var skomakarsvein i tre år. Han arbeidde som skomakar til 1918, sidan var han sekretær ved det lolale LO-kontoret. Frå 1920 til han døydde var han tilsett ved folkeregisteret i Bergen.

Etter å ha vorte fagforeingsmedlem i 1903 var han aktiv i fyrste rekke frå 1905. Perioden 1905-09 var han formann for foreininga til skotøyarbeidarane og deltok såleis på fleire landsmøte. Han var formann for Bergen Arbeidarparti 1911-13 og medlem av bystyret i Bergen 1910-19, 1922-25 og 1928-37.

Samuelsen representerte valkrinsen Kalfaret på Stortinget 1913-15 og krinsen Nygaard i bolken 1916-18, i begge høva vald inn for Arbeidarpartiet. Ved splittinga av Arbeidarpartiet i 1921 braut han ut og vart med i det nye sosialdemokratiske arbeidarpartiet. Han var fyrstekandidat til Stortinget for sosialdemokratane i Bergen både i 1921 og 1924, men fekk begge gongane for få røyster til å verte vald. Derimot vart han stortingsrepresentant att då dei to partia gjekk saman i 1927. Gjennom stadige attval hadde han sete på Stortinget frå 1928 til han døydde i 1943. Dei to første periodane var han medlem av næringskomiteen og dei fire siste av helsekomiteen, som han leia frå 1939. 

Han var medlem av fleire statlege utval, så som luksusskattkommisjonen av 1917, arbeidarkommisjonen av 1918 og lønskommisjonen av 1919.

## Kjelder

*Lindstøl, Tallak: *Stortinget og Statsraadet 1814-1914*. Kristiania, 1914
Aksel Irgens

**Aksel Irgens** () var ein norsk forretningsmann og stortingsrepresentant frå Bergen. Ole Irgens var far hans.

Irgens gjekk på Tanks skole i heimbyen og tok i 1880 eksamen frå Hambro handelsskole. Han arbeidde fyrst på kontoret til farbroren H. Irgens i Bergen. Saman med sin fetter Ole Irgens tok han i 1899 over forretninga, som dreiv med handel og skipsreiarlag, under firmanamnet O. & A. Irgens.

Aksel Irgens var medlem av formannskapet i Bergen bystyre 1902-07. Perioden 1910-12 representerte han partiet Høgre og einmannskrinsen Nygaard på Stortinget. På tinget var han medlem av Lagtinget og sekretær i jarnbanekomiteen. Då aksjelova var oppe til drøfting i 1910 var han med i den utvida justiskomiteen.

## Kjelder
*Lindstøl, Tallak:*Stortinget og Statsraadet 1814-1914*. Kristiania, 1914
Melanitta

***Melanitta*** (engelsk *scoters*) er ei biologisk slekt av  tettvaksne dukkender. Fjørdrakta åt andrikene er hovudsakleg svart og har oppsvulma nebbrot. Hoene er brune.

Dei hekkar i lengst nord i Europa, Asia og Nord-Amerika, og overvintrar lengre sør i tempererte soner av desse kontinenta. Dei dannar store, tette flokkar i eigna kystfarvatn, og fuglane har ein tendens til å ta av saman når dei startar ei flyging.

Det fôra reiret deira er lagd på bakken i nærleiken av sjøen, vatn eller elver, i skog eller på tundra. Desse artane dukkar etter krepsdyr og blautdyr.

## Artslista
***Melanitta*** i rekkjefølgje etter Clementslista versjon 6.14 frå august 2019 med norske namn etter *Norske navn på verdens fugler*.     
* Brilleand, *Melanitta perspicillata*, Surf Scoter, Linné, 1758, (LC)
* Sjøorre, *Melanitta fusca*, Velvet Scoter, Linné, 1758, (VU)
* Knoppsjøorre, *Melanitta deglandi*, White-winged Scoter, Bonaparte , 1850, (LC)
* manglar norsk namn, *[[Melanitta stejnegeri]]*, Stejneger's Scoter, Ridgeway, 1887, (LC)
* Svartand, *Melanitta nigra*, Common Scoter, Linné, 1758, (LC)
* Amerikasvartand, *Melanitta americana*, Black Scoter, Swainson, 1832, (NT)

## Kjelder

**Denne artikkelen bygger på «[[:en:Melanitta|Melanitta]]» frå ,  den 12. april 2014.*  
*Syvertsen, P. O., Norsk navnekomité for fugl (NNKF). *[http://birdlife.no/fuglekunnskap/nyheter/?id=1340 Endringer i norske navn på fuglearter i Vest-Palearktis]*. (Vedlegg) Norsk Ornitologisk Forening sin nettstad (publisert 7.8.2014)

;Referansar

## Bakgrunnsstoff
Isaach Isaachsen

**Isaach Isaachsen** () var ein norsk kjøpmann frå Kristiansand, stortingsmann i 1818.

Isaachsen var son til ein kjøpmann i Kristiansand. Sjølv oppheldt han seg i Frankrike frå 1790 til 1792 og var då med i jakobinarklubben. Soga vil ha det til at «Da Faderen blev ængstelig for ham, sendte han et skib til Dunkirk. Skipperen, en 'stærk' baatsmand og en eller to matroser kjørte til Paris, 'bandt' ham og kjørte ham tilbage til skibet, hvormed han blev bragt hjem». Isaachsen var resten av livet prega av ideal framheva under den franske revolusjonen.

Isaachsen var kjøpmann i fødebyen, gift med ei dotter av biskopen i Kristiansand, Peder Hansen. Frå 1816 var han elles gardbrukar på Tjos i Oddernes og busett der. Han representerte Lister og Mandals amt på Stortinget 1818, medlem av sju komitear. Her viste han ein imponerande aktivitet og la fram mange radikale reformforslag, dei fleste avvist mot ei røyst. Mellom anna foreslo han borgarleg viing. Det enda med hans tremenning og kollega på stortinget, Samuel Simonsson Fede, til sist fekk alvorleg: «.. paalæg om at sørge for at Isaachsen ikke kom til at blive gjenvalgt, thi en slig galning vilde de ikke vide af paa thinget.»

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914

**Denne artikkelen bygger på «[[:nb:Isaach Isaachsen|Isaach Isaachsen]]» frå ,  den 12. april 2014.*
Ole Saxild

**Ole Saxild** () var ein norsk jurist, embetsmann og stortingsmann frå Skien.

Saxild var fødd på Gråten, i dag ein bydel i Skien som den gongen låg utanfor bygrensa. Han var son av ein offiser, men sjølv tok han dansk juridisk eksamen i 1810 og vart sakførar i Larvik. I 1812 vart han regimentkvartemeister og auditør, til dess han i 1826 fekk stillinga som byfut i Tønsberg. Frå 1841 var han fut i Hedmark, sidan 1847 var han sorenskrivar i Trøgstad der han døydde allereie vinteren 1849. 

Saxild representerte Tønsberg på Stortinget i 1836 og på det overordentlege storting 1836-37. På 1836-tinget var han sekretær i bankkomiteen og i komiteen om brannvesenet i byane, medan han på 1836-37-tinget var sekretær i komiteen som løyvde midlar.

## Kjelder
* Lindstøl, Tallak:*Stortinget og Statsraadet 1814-1914*. Kristiania, 1914
Brilleand

**Brilleand** (*Melanitta perspicillata*) er ein fugl i andefamilien
og ei stor dukkand som hekkar i nordlege Canada og i Alaska. 

## Skildring
Hoene er mindre enn hannar, vaksne hoer er i gjennomsnitt ca. 900 gram og 44 cm i lengd, hannar ca. 1 050 gram og 48 cm  i lengd, noko som gjer dette den minste arten i slekta *[[Melanitta]]*. Kroppsforma er noko klumpa med eit stort nebb. Hannen er heilt svart, med unntak av kvite flekker på nakke og panne. Han har eit oppsvulma nebb med raude, gule og kvite teikningar. Hoene er brune fuglar med bleike hovudflekker. Det kileforma hovudet og mangel på kvitt i vengene bidreg til å skilje dei frå hoene av sjøorre.

Det fôra reiret ligg på bakken i nærleiken av sjø, vatn eller elver, i skog eller på tundra. Kullet er på 5–9 egg. Eit egg kan variere i området 55–79 gram og er gjennomsnittleg 4,4 cm i breidda og 6,2 cm i lengd. Det førekjem sporadisk blanding av ungekulla frå fleire hoer i område med høge tettleikar av reir. Veksten er relativt rask, og rugeperioden er ca. 28 til 30 dagar. Avkommet vil vere flygedyktige og uavhengige av foreldra etter ca. 55 dagar.

## Utbreiing
Dei overvintrar lengre sør i tempererte soner, på kysten av det nordlege USA. Eit fåtal treffast regelmessig i Vest-Europa vinterstid, så langt sør som Dei britiske øyane. Nokre fuglar kan overvintre på Dei store sjøane. Dei dannar store flokkar i eigna kystfarvatn. Desse fuglane er tettvaksne, og fuglane har ein tendens til å ta av saman.

Vaksne brilleender dukkar etter krepsdyr og blautdyr, medan andungane kan leve av eit utval av andre virvellause dyr i ferskvatn.

Populasjonen er estimert til totalt 250&nbsp;000 til 1,3 millionar individ (2006) og er minkande.

## Kjelder

**Denne artikkelen bygger på «[[:en:Surf Scoter|Surf Scoter]]» frå ,  den 12. april 2014.*  
*BirdLife International (2014) Species factsheet: *[http://www.birdlife.org/datazone/speciesfactsheet.php?id=492 Melanitta perspicillata] *. Henta frå http://www.birdlife.org den 12. april 2014.

;Referansar

## Bakgrunnsstoff
Lars Svendsen

**Lars Svendsen** () var ein forretningsmann og stortingsmann frå Stavanger.

Svendsen var son til ein kjøpmann. Sjølv byrja han på sjøen, tok styrmannseksamen og førte eige skip. Enno i ung alder slutta han sjølivet, då han og broren Svend Svendsen etablerte firmaet L. & S. Svendsen. Firmaet dreiv ei omfattande verksemd med både utreiing av eigne båtar, sildesalting, og sal av både kolonial-, jarn- og glasvarer. På Finnmarks-kysten hadde det trankokeri.

Svendsen fekk plass i det fyrste formannskapet i Stavanger, der han var medlem 1837-44 og 1855-59. Han representerte Stavanger på Stortinget i 1842, 1845, 1857 og på det overordentlege storting 1858. I 1842 og 1845 var han medlem av næringskomite nr 2, medan han i 1857 og -58 var medlem av tollkomiteen.

Han døydde i heimbyen, 57 år gammal.

## Kjelder
* Lindstøl, Tallak:*Stortinget og Statsraadet 1814-1914*. Kristiania, 1914
*
Hans Tostrup

**Hans Tostrup** () var ein norsk embetsmann og politikar, fødd i Hjelmeland. Forretningsmannen Christopher Tostrup og gullsmeden Jacob Tostrup var hans yngre brør.

Torstrup var son til ein infanterikaptein og byrja sjølv som landkadett. Grunna svakt syn gav han opp det militære. Etter å ha arbeidd ei tid på kontoret til sorenskrivaren i Ryfylke var han kopist i Kyrkjedepartementet frå 1825, frå 1829 fullmektig i same. Han vart cand.jur. i 1830 og var 1832-36 tilsett som sekretær ved universitetet i Christiania. Dei neste sju åra hadde han stilling ved Fredriksvern verft. År 1843 vart han konstituert til amtmann i Jarlsberg og Larviks amt. Frå 1844 til 1852 var han amtmann i Nordre Bergenhus og så 1852-54 amtmann i Kristians amt.

I 1848 var Tostrup 3. representant for Nordre Bergenhus amt på Stortinget. På tinget var han sekretær i gasjekomiteen og formann i den særleg oppnemnde justiskomite nr 3.

Tostrup tok avskjed som amtmann i 1854 og busette seg i hovudstaden. Der døydde han nesten blind, knapt to år etter han fekk avskjed i nåde.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Balthazar Schnitler

**Balthazar Schnitler** () var ein norsk jurist og stortingsmann, fødd på Hitra.

Schnitler var son til ein prest. Sjølv vart han cand.jur. i 1808 og arbeidde frå 1812 i morbrorens handelshus i Trondheim. Han var styremedlem i Noregs Bank frå 1833 til han døydde.

Schnitler var ordførar i Trondheim frå mai 1838 og ut same år, deretter 1840-1841. Han var viseordførar i 1842.

Han representerte Trondheim på Stortinget i frå 1827 til 1835 og 1839-44. I 1827 var han sekretær i komiteen om skog- og bergvesen, og medlem av bankkomiteen samt komiteen om slottsbygninga og kjøpstadskatten. På det overordentlege storting 1828 var han sekretær i komiteen om ansvarslova, medan han på 1830-stortinget var sekretær decisjonskomiteen og medlem av bankkomiteen. I 1833 var han sekretær i komiteen om slottsbygninga og medlem av valkomiteen og av protokollkomiteen. Han bad seg fri frå valet i 1836, men vart vald på ny i 1839 då han på Tinget atter var med i valkomiteen samt han var sekretær i bankkomiteen. På Stortinget 1842 var han som i 1833 medlem av valkomiteen og protokollkomiteen. Han vart vald til stortingsmann også i 1845, men bad seg fri og det vart halde eit nytt val.

Schnitler døydde i Trondheim, 64 år gammal.

## Kjelder


* 
*
Thor Rogstad

**Thor Rogstad** () var ein norsk jurist og stortingsmann frå Kongsberg. Han var far til Nils Wisløff Rogstad.

Rogstad var son til ein kjøpmann. Sjølv vart han cand.jur. i 1805, og vart prøveprokurator i 1808. Frå 1810 praktiserte han som prokurator ved overretten i Kristiansand, ti år seinare vart han assessor ved stiftsoverretten i byen, justitarius ved same frå 1840.

Både i 1818 og 1824 var Rogstad andre-representant frå Kristiansand på Stortinget. I 1818 var han medlem av åtte komitear, mellom dei om kjøpstadskatten, om adelslova, utskiftingslova og om sagbruksprivilegiar. Dessutan var han medlem av stortinget sin deputasjon til kongekroninga i Stockholm i 1818. År 1824 var kan visesekretær i Lagtinget, medlem av tollkomiteen og av komiteane om adelsrettar, om innløysing av riksbanksetlane, samt statens krav mot firmaet Møller & Co.

## Kjelder
* Lindstøl, Tallak:*Stortinget og Statsraadet 1814-1914*. Kristiania, 1914
*
Michael Velo

**Michael Velo** () var ein norsk lærar, forretningsmann og  politikar for Høgre og Samlingspartiet, fødd på Jevnaker.

Velo var son til gardbrukarar på garden med same namn i Jevnaker. Han gjekk seminaret i Asker og vart seminarist i 1869. Dei neste 13 åra arbeidde han som lærar, frå 1874 i Larvik. Sidan etablerte han seg som forretningsmann i Larvik der han frå 1898 var disponent for Larvik potetmjølfabrikk.

Velo var medlem av bystyret i Larvik  frå 1889 til 1909, ordførar 1893-1901 med unnatak for 1898. Perioden 1906-09 representerte han Samlingspartiet og bykrinsen Larvik og Sandefjord på Stortinget, etter å ha vunne stortingsvalet mot ein Arbeidarparti-kandidat og to Venstre-kandidatar. På Tinget var han medlem av protokollkomiteen. Til stortingssamlingane 1895-97 og 1903-06 var han varamann for Høgre, vart ikkje innkalla. Han var elles styremedlem i Norges Brannkasse frå 1897.

Han døydde i Larvik, 78 år gammal.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Peter Valeur

**Peter Valeur** () var ein norsk embetsmann frå Bergen, som ein valbolk representerte Samlingspartiet på Stortinget

Prestesonen Valeur var fødd i Bergen. Han gjekk tre år i handverkarlære, deretter vart han student i 1868. I 1869 tok han offiserseksamen og vart utnemnd til sekondløytnant. Han studerte så jus og vart cand.jur. i 1873.

I 1874 vart han sorenskrivarfullmektig i Sunnfjord, der han ei tid også var konstituert fut. Frå 1875 arbeidde han i Armedepartmentet, fyrst som kopist, sidan 1883 som fullmektig. Han fekk stilling som postinspektør i 1886. Frå 1890 var han postmeister, fyrst to år i Kristiansund, sidan 1892 i over 20 år i Kristiansand.

Valeur representerte einmannskrinsen Fæstningen i Kristiansand på Stortinget i 1906-09, der han var medlem av Lagtinget og av gasje- og pensjonskomiteen. I 1905 stifta han Kristiansands og omegn jorddyrkingsselskap, der han vart fyrste formannen. Han var elles medlem av bystyret i Kristiansand.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Berg kyrkje i Trondheim

**Berg kyrkje** eller **Berg arbeidskyrkje** er ei langkyrkje frå 1972 i Trondheim kommune i Trøndelag fylke. Ho ligg i Strinda sokn, Strinda prosti i Nidaros bispedømme.

Byggverket er i mur og har 250 sitjeplassar. Arkitekt for kyrkja var Tycho Castberg.

Store delar av indre utsmykking er laga av  friviljuge i kyrkja. Det gjeld
mellom anna altartavla. Tavla - «Bønn» - har motivet menneske som ber rundt
krossen og er eit altarteppe av Dagfrid Johnsen frå 1971.

Både preikestolen og døypefonten er i tre og frå 1987. Opphavleg hadde kyrkja eit mekanisk
sløyfeladeorgel frå Norsk Orgel- og Harmoniumfabrikk frå 1962. 
I 2004 fekk ho nytt orgel med 9 stemmer og 2 manualar frå Ryde & Berg Orgelbyggeri.

## Kjelder

## Bakgrunnsstoff
*
Jens Thue

**Jens Thue** () var ein norsk offiser, veginspektør og stortingsmann frå Grimstad.

Thue var son til ein kjøpmann. Sjølv gjekk han i bokbindarlære i hovudstaden frå han var 15 til 18 år gammal. I 1838 vart han tilsett som underoffiser ved det norske gevorbne jegerkorps. Samstundes fekk han høve til lese privat til eksamen, som ein av dei siste privatistane tok han eksamen ved krigsskulen i 1840. Deretter var han sekondløytnant i kristiansandske brigade til han i 1858 vart forfremja til kaptein i same brigaden. Frå 1848 til -52 var han assistent hos veginspektøren i Bratsbergs amt, sidan var han sjølv veginspektør i Bratsberg i 23 år. I 1875 vart Thue utnemnd til oberstløytnant for Stavanger bataljon. I sistnemnde posisjon leia han oppbygginga av militærleiren på Madla.

Thue budde i Kristiansand til 1848. Han flytta då til Seljord og var busett der til han i 1867 busette seg i Skien. På Stortinget 1865-66 var han Bratsberg amt sin tredjerepresentant og hadde plass i militærkomiteen.

Han døydde i Stavanger i 1880, 61 år gammal.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Bratsberg kyrkje

**Bratsberg kyrkje** er ei krosskyrkje frå 1850 i Trondheim kommune, Sør-Trøndelag fylke. Ho ligg i Bratsberg sokn, Strinda prosti i Nidaros bispedømme. Byggverket er i tømmer og har 450 sitjeplassar. Kyrkja er reist av Ole Henriksen etter typeteikningar av Hans Ditlev Franciscus von Linstow.

## Tidlegare kyrkjer
Noverande kyrkje vart reist på Kvål, gnr. 121, rundt 1.5 km nordaust for den gamle kyrkjetomta. Fram 
til da hadde kyrkja stått på Bratsberg gamle kyrkjestad.

Den fyrste kyrkja på den gamle kyrkjestaden har troleg vore ei stavkyrkje. Ho vart riven kort 
tid før 1663. Da blei det reist en ny kyrkje på staden, med Y-forma grunnplan.
I 1845 ansåg ein at kyrkja var i dårleg stand og at ho låg usentralt til.

## Kjelder

## Bakgrunnsstoff
*
Stortingsrepresentantar 1827-1829

**Stortingsrepresentantar 1827-1829** er ei oversikt over representantane til Stortinget 1827-1829. Lista syner alle som vart valde til Stortinget. Totalt var det 79 representantar frå 34 valkrinsar; 50 representantar frå 17 landkrinsar (amt) og 29 representantar frå 17 bykrinsar. Holmestrand fekk for fyrste gong velje ein eigen representant.

## Landkrinsar

### Smaalenenes Amt

### Akershus amt

### Hedemarkens Amt

### Christians Amt

### Buskeruds Amt

### Jarlsberg og Laurviks Amt

### Bratsberg Amt

### Nedenæs og Robygdelagets amt

### Lister og Mandals Amt

### Stavanger Amt

### Søndre Bergenhus Amt

### Nordre Bergenhus Amt

### Romsdals Amt

### Søndre Throndhjems Amt

### Nordre Throndhjems Amt

### Nordlandenes Amt

### Finmarkens Amt

## Bykrinsar

### Fredrikshald

### Fredriksstad

### Moss

### Christiania

### Drammen

### Kongsberg

### Holmestrand

### Tønsberg

### Laurvik og Sandefjord

### Skien og Porsgrund

### Kragerø og Østerrisør

### Arendal

### Christianssand

### Stavanger

### Bergen

### Christianssund og Molde

### Throndhjem

## Kjelder
*Norsk samfunnsvitenskapelig datatjeneste 
*kildevilkår

**Denne artikkelen bygger på «[[:nb:Stortingsrepresentantar 1827-1829|Stortingsrepresentantar 1827-1829]]» frå ,  den 12. april 2014.*
Ole Thorsen

**Ole Thorsen** () var ein norsk landhandlar, gardbrukar, lensmann og stortingsmann frå Jelsa i Ryfylke.

Ole Thorsen var son til ein gardbrukar på garden Jelsa i soknet med same namnet. Sjølv arbeidde som handelsbetjent i Stavanger frå 1840 til -44, då han opna landhandel på Hjelmeland. Denne landhandelen dreiv han i 15 år. I 1859 kjøpte han garden Barkeland i Jelsa av svigerfaren, året etter vart han i tillegg lensmann i Jelsa. Han vart tilsett lensmann i Hetland i 1877, ei stilling han hadde heilt fram til 1899. Dei elleve fyrste åra i Hetland var han også vaktmeister ved distriktsfengselet.

Thorsen fekk plass i heradsstyret for Hjelmeland i 1848, der han seinare vart ordførar. Han var i med forlikskommisjonen både i Hjelmeland og seinare i Jelsa. Kringom 1890 busette han seg i Stavanger og var medlem av bystyret i fire år.

Ole Thorsen vart vald til stortingsmann ved fem stortingsval. Han var fjerde representant i 1857 og møtte også på det overordentlege storting 1858. Sidan vart han attvald til 1859-tinget og til 1862-63-tinget, dermed var han også til stades på det overordentlege stortinget i 1864. Perioden 1869-76 møtte han på alle tingsamlingane. I alle stortingssesjonane var han medlem av vegkomiteen, i den siste treårsperioden som sekretær. I tillegg var han frå 1862 medlem av Lagtinget, samt i 1864 medlem av jarnbanekomiteen. 

Han døydde i Stavanger.

## Kjelder
*Lindstøl, Tallak:*Stortinget og Statsraadet 1814-1914*. Kristiania, 1914
*
Jacob Svendsen

**Jacob Svendsen** () var ein norsk hamnefut og stortingsmann frå Høvåg i Aust-Agder.

Jacob Svendsen var frå garden Holte i Høvåg. Faren var gardbrukar og sjømann. Sonen tok også til som sjømann og tok styrmannseksamen. Han dreiv sjømannsyrket i fleire år, budde fyrste tida på farsgarden før han busette seg i Lillesand og tok til med trelasthandel. I 1859 vart han tilsett som losoldermann og hamnefut i Lillesand, året etter vart han i tillegg innrulleringsbetjent.

Svendsen var medlem av Lillesand bystyre frå 1857 til 1892, 36 samfulle år. Han var også forlikskommissær og hadde mange fleire verv. År 1862-63 var han 3. representant frå Nedenes amt på Stortinget, møtte også på det overordentlege storting 1864. Ved stortingsvala i 1864 og 1870 nådde han ikkje heilt opp, men var 2. og 1. varamann frå amtet. Perioden 1874-76 var han på ny stortingsmann for amtet. I 1862-63 var han medlem av næringskomite nr 2, medan han i 1874-76 høyrde heime i tollkomiteen.

Han døydde i Lillesand straks etter han hadde runda 70 år. 

## Kjelder
*Lindstøl, Tallak:*Stortinget og Statsraadet 1814-1914*. Kristiania, 1914
*
Christian Sommerfelt

**Christian Sommerfelt** () var ein norsk prest og stortingsmann, fødd i Saltdal.

Sommerfelt var son til ein prest, og vart student frå Møllers institutt i 1837. Han vart cand.theol. i 1842, studerte seinare samisk, tok eksamen ved universitetet i Christiania. Etter å ha fullført dei teologiske studiane var han huslærar hos soknepresten i Asker, før han i 1845 var lærar ved ein privatskule på Lillehammer. Åra 1847-49 underviste han ved ein «høiere» allmennskule i Ringebu. Frå 1850 til -59 var Sommerfelt sokneprest i Nesseby, sidan hadde han tilsvarande embete i Etne 1859-67, i Aurdal 1867-74, før han avslutta yrkeslivet med 20 års teneste som sokneprest i Trøgstad. 

Sommerfelt var i 1854 4. representant til Stortinget frå Finmarkens amt. Han var då medlem av justiskomite nr 1. På stortinget 1865-66 var han 5. representant for Søndre Bergenhus amt, medlem av gasjekomiteen.

Sommerfelt var mykje interessert i naturvitskap, og gjorde grundige botaniske studiar. Plantesamlinga si gav han til Universitetet i Oslo.

Han døydde i Kristiania.

## Kjelder
*Lindstøl, Tallak:*Stortinget og Statsraadet 1814-1914*. Kristiania, 1914
Georg Wallace

**Georg Wallace** () var ein norsk bakarmeister, kjøpmann og politikar, fødd og død i Bergen.

Wallace var son til ein kjøpmann. Sjølv etablerte hans seg som bakarmeister i heimbyen frå 1826, ei verksemd han dreiv til 1852. Han tok borgarskap i byen i 1841 og dreiv sidan som kjøpmann.

Wallace var med i Bergen bystyre heilt frå starten i 1838 og gav seg før 1875. Ved stortingsvalet i 1850 vart han vald ut til å vere Bergen by sin 4. representant. På Stortinget 1851 var han medlem av militærkomite nr 2.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914